
Naslov: Vlada je danes na obisku v Posavju
Napoved za voditelja:

Po včerajšnjem obisku Zasavja se vlada Mira Cerarja danes mudi v Posavju. Obisk so začeli zjutraj v prostorih vojašnice Jerneja Molana v Cerkljah ob Krki. Predsednik vlade in njegovi ministri bodo obiskali več uspešnih podjetij, med njimi Kovis, Stilles, Geotech, Resistec, Siliko, Kopitarno, Tanin, Vipap, Jedrsko elektrarno Krško in Termo elektrarno Brestanica. Ob vladnem obisku se bodo srečali s posavskimi župani, gospodarstveniki in nevladnimi organizacijami, pripravili Posvet o socialni ekonomiji, za zaključek srečanja pa še pogovor s Posavci z naslovom Regionalni razvojni dialog za Posavje.

H1: Vlada je danes na obisku v Posavju
H2: Predsednik vlade in ministri bodo obiskali več uspešnih podjetij in ustanov
H3: Srečali se bodo s posavskimi župani, gospodarstveniki in nevladnimi organizacijami
T- Iz Posavja GORAN ROVAN /

X- Snemalec in montažer Tomi Naglič /

Vlada je svoj obisk v Posavju začela z delovnim posvetom na letališču v Cerkljah ob Krki. Od tu so po skupinskem slikanju njeni ministri, prišli so v okrnjeni zasedbi, in državni sekretarji odšli po različnih ustanovah in podjetjih širom Posavja. Predsednik vlade Posavcem sicer ni prinesel nobenih daril za Miklavža, jim je pa sporoča.
T- MIRO CERAR /

X- predsednik vlade RS /

»izjava
Minister za javno upravo  Boris Koprivnikar se je v Sevnici že na kratko sestal s posavskimi župani. Ti sicer pozdravljajo takšen obisk vlade v regiji, čeprav obžalujejo, da vlada prihaja tik pred zaključkom mandata.
T- IVAN MOLAN /

X- župan občine Brežice /

»Vedno smo veseli, to da pride vlada v regijo, da si pogleda projekte in pa seveda potrebe. Vendar definitivno bistveno bolj bi bli veseli, da so bili na začetku prišli in pa danes bi prišli z končnimi rešitvami.«

T- SREČKO OCVIRK /

X- župan občine Sevnica /

»Mogoče je nekoliko veliko dogodkov. Zelo so skoncentrirani, pa vendar dobi vlada občutek kaj se v posameznih krajih dogaja. Vesel sem, da predsednik vlade in minister za gospodarstvo si ogledujeta tudi podjetja, kajti iz podjetij izhaja razvoj. In v Sevnici zagotovo so ta podjetja predelovalne industrije nekoliko drugačna od slovenskega povprečja. In to se mi zdi ključno, da nekako sledijo potrebam tudi sevniških podjetij, ne zgolj Magme.«
Toliko za zdaj. Več o obisku vlade v Posavju pa v naslednjih informativnih oddajah.

